മതമൗലികവാദികള് കീഴടക്കിയ ഭൂമിയിലേക്ക് മടങ്ങിയെത്തി കശ്മീരി പണ്ഡിറ്റുകള് സര്ക്കാര് നടപടിയെടുത്തത് ആയിരത്തോളം പരാതികളില് ശ്രീനഗര് കുടിയിറക്കപ്പെട്ട ഭൂമിയിലേയ്ക്ക് കശ്മീരി പണ്ഡിറ്റുകള്ക്ക് മടങ്ങി വരുന്നതാണ് മതമൗലികവാദികള് കശ്മീരില് ആക്രമണങ്ങള് നടത്താന് കാരണമെന്ന് റിപ്പോര്ട്ട് . ദിനംപ്രതി അക്രമങ്ങളും കശ്മീരി ഹിന്ദുക്കളെ ആക്രമിക്കുന്നതുപോലുള്ള സംഭവങ്ങളും താഴ്വരയില് വര്ദ്ധിച്ചുവരികയാണ്. കശ്മീരി പണ്ഡിറ്റുകളുടെ സ്വത്തുക്കള് കൈയേറ്റക്കാരില് നിന്നും ഇടനിലക്കാരില് നിന്നും സംരക്ഷിക്കുന്നതിനായി സര്ക്കാര് വലിയ കൈയ്യേറ്റ വിരുദ്ധ പ്രവര്ത്തനമാണ് നടത്തുന്നത് . ആയിരക്കണക്കിന് കശ്മീരി ഹിന്ദുക്കളുടെ പൂര്വ്വിക സ്വത്ത് പ്രദേശത്തെ മതമൗലികവാദികള് നിയമവിരുദ്ധമായി കൈവശപ്പെടുത്തിയിട്ടുണ്ട്. മുപ്പത് വര്ഷങ്ങള്ക്ക് ശേഷം, ഈ ഭൂമി ഹിന്ദുക്കള്ക്ക് മടക്കി നല്കുന്നതിനുള്ള പ്രവര്ത്തനങ്ങളാണ് നടക്കുന്നത് . ജമ്മു കശ്മീര് സര്ക്കാര് ഓഗസ്റ്റില് ഓണ്ലൈന് പരാതി പരിഹാര പോര്ട്ടല് സജീവമാക്കിയിരുന്നു. കശ്മീരി ഹിന്ദുക്കള്ക്ക് അവരുടെ പരാതികള് ഇതില് അറിയിക്കാന് കഴിയും . ലഭിക്കുന്ന പരാതികളില് ജമ്മു കശ്മീര് ഭരണകൂടം ദ്രുതഗതിയില് നടപടികള് സ്വീകരിക്കുന്നുണ്ട് . ഈ പോര്ട്ടലില് ലഭിച്ച ആയിരത്തിലധികം പരാതികളില് നടപടി എടുത്തിട്ടുണ്ട്. കശ്മീരിലെ അനന്ത്നാഗ് ജില്ലയില് നിന്ന് അനധികൃത കയ്യേറ്റം, അതിക്രമിച്ചുകടക്കല്, ഭൂമി കൈയ്യേറ്റം എന്നിവയുടെ പരമാവധി പരാതികള് ലഭിച്ചിട്ടുണ്ടെന്ന് റിപ്പോര്ട്ട് സൂചിപ്പിക്കുന്നു. ഈയിടെ, അനധികൃതമായി കൈവശപ്പെടുത്തിയ 5 ഏക്കര് ഭൂമി അധികൃതര് കണ്ടെടുത്ത ഒരു പ്രത്യേക കേസും കശ്മീരില് ഉണ്ടായിരുന്നു. മിക്ക കേസുകളിലും കശ്മീരി പണ്ഡിറ്റുകളുടെ ഭൂമിയോ വീടുകളോ അനധികൃതമായി കൈവശപ്പെടുത്തിയിരിക്കുന്നത് അയല്വാസികളാണ്. അനന്തനാഗ് റവന്യൂ വകുപ്പിലെ ഉദ്യോഗസ്ഥര്, എംഎല് ധര് എന്ന കശ്മീരി പണ്ഡിറ്റിന്റെ ഭൂമി ഗുലാം റസൂല് എന്നയാളുടെ കൈയ്യില് നിന്ന് മോചിപ്പിച്ചിരുന്നു. തന്റെ പൂര്വ്വികര്ക്കുണ്ടായിരുന്ന 5 ഏക്കര് ഭൂമി മതമൗലികവാദികള് കൈവശപ്പെടുത്തി ആപ്പിള്പിയര് തോട്ടമാക്കി മാറ്റിയെന്നാണ് ഒരാളുടെ പരാതി .ഒരു പതിറ്റാണ്ടായി കേസ് നടക്കുകയാണെന്നും , ഇപ്പോള് പരിഹാരമുണ്ടാകുമെന്ന് പ്രതീക്ഷയുണ്ടെന്നും അദ്ദേഹം പറഞ്ഞു. കശ്മീരി പണ്ഡിറ്റുകളുടെ സ്വത്തുക്കളുടെ അനധികൃത കൈയേറ്റം സംബന്ധിച്ച് 660 പരാതികള് ജില്ലാ ഭരണകൂടത്തിന് ലഭിച്ചതായി ശ്രീനഗര് ഡിസി മുഹമ്മദ് ഇജാസ് അസദ് പറഞ്ഞു. ഇതില് 390 എണ്ണം പരിഹരിച്ചു. 20 കേസുകളില് കൈവശക്കാര്ക്ക് നോട്ടീസ് നല്കിയിട്ടുണ്ടെന്നും, അസദ് പറഞ്ഞു.ഷോപിയാന് ജില്ലയില് 113 പരാതികള് പരിഹരിച്ചു. കുപ്വാര, ബാരാമുള്ള, ഗന്ദര്ബാല് എന്നിവിടങ്ങളിലും സമാനമായ പ്രവര്ത്തനം നടക്കുന്നുണ്ട്